Magazinul de haine în care se află pisica este situat pe Bulevardul Revoluţiei din Drobeta Turnu Severin şi a fost sigilat de inspectorii ANAF înainte de Revelion.

Trecătorii au observat animalul în urmă cu mai bine de o săptămână şi au vrut să îl salveze, însă imobilul este închis oficial de către autorităţi.

O femeie a sunat, in cursul zilei de joi, la 112 şi a cerut ajutorul pompierilor, însă aceştia au sfătuit-o să se adreseze Poliţiei. Poliţiştii au spus însă că pentru salvarea pisicii este nevoie ca inspectorii ANAF din Târgu Jiu să fie de faţă în momentul intrării magazin.

Ei au comunicat că vineri inspectorii ANAF vor veni să desigileze uşa, urmând să se întocmească un proces verbal în acest sens.

Magazinul de haine a fost sigilat din cauza unor probleme pe care proprietarul turc le avea cu legea.